Sesjarige se briefie laat harte vermurweDie briefie wat op Twitter gedeel is (Foto:Shematologist, MD/Twitter) As jy ŉ rowwe dag het, dan is hierdie berig dalk net vir jou bedoel. ŉ Sesjarige se handgeskrewe briefie aan haar ma laat harte vermurwe op sosiale media. Twitter-gebruiker Shematologist, MD, het die oulike briefie gedeel. “Liewe ma, ek is jammer as jy ŉ rowwe (“ruf”) dag gehad het,” lui die boodskap op die briefie met twee hartjies onderaan. “Ek het pas hierdie briefie gevind en sal dit veilig hou tot ek sterf,” het die ma emosioneel by die briefie bygevoeg. Twitter-gebruikers is dol oor die briefie en het die ma gevra om seker te maak sy bewaar dit veilig en hou dit naby aan haar hart. “Dol daaroor! Jou meisies het beslis hul ma se sensitiwiteit. Ek het ook baie van Olivia se briefies gehou uit haar kinderjare. Sy skryf nog steeds briewe wat my ŉ knop in die keel gee.” Nog iemand skryf: “Ek het ook ŉ oulike briefie by my dogter gekry. Sy het dit in my kosblik versteek, net soos wat ek elke dag ŉ briefie in haar kosblik gedruk het. ‘Ek is lief vir jou mamma’ met ŉ klein blommetjie langsaan. Dit was al byna 20 jaar gelede, maar ek het dit laat raam en dit hang in my slaapkamer. Jy moet joune ook laat raam sodat jy dit elke dag kan sien!” Just found this note from 6 and I will be keeping it until I die. pic.twitter.com/6qm0Fa2NOu — Shematologist, MD (@acweyand) February 7, 2023